
wix invents est recentioribus temporibus earum, quae 
ad antiquitatis pertinent cognitionem, quaestionum, quae 
magis virorum doctorum ingenia exercuerit, quam quae 
est de Homericorum carminum origine; ex quo primus 
F. A. Wolfius, vir et ab ingenii sagacitate et doctrina 
egregie instructus, tenebras, quibus illae obrutae jacebant 
regiones, diseutere ac severioris criticae face illustratus 
accuratius perquirere instituit. Unde quae ea de re per 
sat longum temporis spatium ad nostram usque aeta- 
tem inter virr. dd. agitatae sunt lites, quamvis nondum 
id videantur effecisse, ut communem omnium extorque- 
rent consensum, quum non modo sint, qui Wolfianam 
sententiam, probatam aliis, impugnent acerrime, virum 
etiam medium aliquem tenere cursum haud pauci an- 
nitantur, nec tamen de eo ipso, qualis putandus sit, 
inter ornnes videamus convenire; quamvis igitur haec 
ita esse fatendum sit, nihilominus minime est despe- 
randum fore, ut aliquando verum, quantum liceat poste- 
ritati tot saeculorum intervallis a carminum illorum 

aetate scjunctac, ita eruatur, ut de eo dubitari amplius 
desinatur. Nec negari poterit multis raultorum studiis 
eo jam esse pcrventnm, ut ad verum jam paullo propius 
accessisse censendi simus, imprimisque universum quae- 
stionis statum eatenus esse mutatum, quatenus certamen 
in aliam quodammodo arenam deductum esse depre- 
henditur, quam in quam F. A. Wolfius descenderat. 
Is enim quum necessario ab argumentis extrinsecus pe- 
titis profectus progressus esset ad tractanda ea, quae 
ipsorum carminum natura ac conditio videbatur adcon- 
firmandam, quum de eorum origine protulit, sententiam 
suppeditare; camque provinciae suae partem pro rei 
gravitate administrasset paullo levius, nostris temporibus 
cst intellectum, illius argumentorum generis tantum 
esse momenti, quantum pro sua quisque opinione in 
iis inesse voluerit, totiusque fere quaestionis quasi cardi- 
nem versari in ipsorum carminum perquisitione accura- 
tissima, quippe quorum testimonia, si dicere nobis con- 
tigerit, caeteris omnibus longe graviora et locupletiora 
sint futura. Atque equidem, qui hujus libelli titulo no- 
men in eorum numero sim professus, qui quaestionis 
nostrae partem aliquam sibi illustrandam proposuerunt, 
non is tamen sum, qui ad ipsarn ejus arcem, quam 
modo indicavi, audeam accedere. Intellego enim altio- 
ris talia esse indaginis, quum cui aut hi anni aut haec 
doctrina paria sint futuri; quae dum aucta magis erunt 
et corroborata, in iis liceat mihi spatiis deeurrere, in 
quibus viribus meis aliquid effici posse putaverim. 
Missis igitur gravioribus redeamus ad ilia, unde Wol- 
fium profectum esse supra dixi. 

Constat igitur plurimis atque indubi is veterum testi- 

moniis, carmina Homerica a Pisistrato collecta literis- 
que esse perscripta eumque illorum, quern is consti- 
tuit, ordinem’ atque ambitum adoptatum vulgo et per 
scquentia saecula propagatum eum esse, quem nos ho* 
dieque agnoscimus. Quae quamquain, ut dixi, certa 
sunt, ut in iis omnium sententiae conveniunt, tamen 
qualis fuerit horum carmiuum ea, quae Pisistratidas 
antecessit, aetate conditio, qualem studiorum illorum, 
quae ab eo in iis colligendis et adornandis collocata 
esse conceditur, imaginem animo conformemus, valde 
dubitari et adhuc sub judice litem esse fatendum est. 
Tantis enim, quae ultra Pisistratea tempora porrigitur, 
carminum aetatis historia tenebris jacet obvoluta, quum 
careat omnino certa testimoniorum fide, ut hac in parte 
v. d. sententias in diversa abeuntes hue illuc errare mi- 
rum videri haud possit Etenim tantum sibi quisque 
hie licere arbitratur, quantum, quas de Homericc. car- 
minum originibus et historia animo concepit, opiniones 
requirere videntur; unde factum est, ut dum alii collec- 
tors in Pisistrato operam suinma virium contentione 
conantur attenuare, ne scilicet carminum, quam putant, 
unitati atque integritati officere posse cxistimentur, alii 
ita ejusdem studia attollere student et exaggerare, ut 
Pisistratum tantum non totius hujus, quam liodie ha- 
bemus, compagis auctorem atque artificem intellegen- 
dum esse contendant: omnem, quae est de studiis Pi- 
sistrati Homericis, quaestionem pendere magis a dijudi- 
canda ilia de Homm. carminum conditione priinitiva 
lite, quam earn esse, quae ad dijudicandam earn jure 
in partes vocari posse videatur, fateamur oporteat 
Lfanc autem iniquam rei conditionem quamquam esse 

probe intellegitur, illud tamen facile apparet, baud me- 
diocre ad carminum Homm. historiae cognitionem ac- 
curatiorem accessurum esse momentum, 'si ilia de re 
certius aliquid indagare licuerit; ideoque sedulo id esse 
agendum, ut illius viri studiorum ratio quae fuerit, ple- 
niore, quantum fieri poterit, luce illustretur. Quod au- 
tern post tot v. d. lucubrationes nondum est effectum, 
ut aliquanto clarius in his tenebris dispiciamus, doce- 
bit nos alia longe via esse ingrediendum , quam testi- 
monia veterum de Pisistrato virisque illis, quorum is 
opera usus esse in adornanda recensione Homerica di- 
citur, examinando proque arbitrio interpretando ; qua 
ratione si quid posset omnino quod certum satis sit, 
erui, erutum jam profecto esset et extra omnem posi- 
tum dubitationis alcam. Quae dum considero viamque 
circumspicio qua me ex his difficultatibus expediam, 
incidi in ea, quae quamquam siguificata subinde ani- 
madverti a multis, nondum tamen ea tractata esse in- 
tellexi diligentia, ut qui inde fructus ad nostram quae- 
stionem illustrandam redundet necessario, omui e parte 
habeatur exploratum. 

Etenim remotiorem illam epicae poeseos aetatem, 
quae Joniae finibus contenta Homcricorum carminum 
laetam progenuit segetein, secuta est inde ab Olyrapp. 
initiis usque ad OL fere LII1 alia ipsa natura sua at- 
que indole, ut erat temporum ab ilia sejuncta interval- 
lis, a genuino poeseos H. charactere alienior, deficiente 
paullatim nativo gentis vigore; nee ea ipsa tamen per 
longum temporis decursum usquequaque constans et 
aequabilis, verum quantum in tanta testimoniorum pe- 
nuria dignoscere adhuc licet, varios diversorum tempo- 

rum complexa quasi gradus ac discrepantias ; quod ge- 
nus cyclicorum poetarura nomine vulgo comprehendi 
notum est. Quibus poetis omnibus id videmus esse 
commune, quamquam, ut dixi, aliorum alia esse inge- 
nia negari nequit, quod in iis , quae pertinent ad fabu- 
larum et electionem et inventionem (loquor autem hoc 
loco de iis solis, qui Trojani belli mythologiam car- 
minibus sunt complexi; de quibus solis accuratiorem 
accepimus traditam notitiam) pendeant aut aliqua e 
parte aut toti fere ab Horn, carminum auctoritate pro 
diversa intervalli, quo ab eorum recedunt aetate, ra- 
tione. Neque id mirum videri potest Vivo enim illo 
multoque fluente, e quo sua hauserat Homerus, fabula- 
rum popularium fonte paullatim exarescente, postquam 
gens ilia adolescentiae , quae sola procreandis fabu- 
lis apta esse solet, conditione a tergo relicta in eas 
progressa est regiones, ubi effeta ingenii fecunditate, 
quae praeteritis temporibus provenerant, audiendis ma- 
gis delectarentur corroboratiores jam gentis animi et 
excolendis, quam procreandis (quamquam annon vel 
ipsorum Horn, carminum origines in hujus aetatis initia 
sint refercndae, baud injuria solet dubitari) necessario, 
unde materiam carminibus desumerent, ad praeteritorum 
saeculorum thesauros rejiciebantur poetae et ipsorum 
in fingendo ingenii elegantiam animique sagacitatem. 
Qua in re vix dici potest, quantum ex Homero profe- 
cerint hujus aetatis poetae. Has autem cyclicorum 
poetarum in fabularum inventione rationes et artificia, 
dum ex Homeri auctoritate plus minusve pendent, 
quum inventus nondum sit ex eorum numero, qui 
accuratius in has res inquisiverunt, quin statim agnosce- 

ret, 1 ) atque haec in confesso omnibus esse apparent, 
his ipsis poetis ducibus licebit forsitan in carminum 
H. historiam altius penetrarc, ubi de eorum forma ac 
conditione, qua istis poetis innotuerint, diligentius 
tractaverimus. Quum enim co-turn sit, dum aut filum 
fabulae lliacao, qualem exhibuerat Homerus, longius 
deducere, aut fabulas anteiliacas componere conantur, 
sive corpus sive congeriem aliquam eos agnovisse car- 
minum, quae si non compagis unitate interiore, at auc- 
toris titulo et nomine continerentur, ejus corporis qui- 
nam ambitus, quae conditio fuisse putanda sit, cum 
nostro si contulerimus, spes baud exigua fore ut ali- 
quatenus cognoscatur, dummodo carminum iilorum te- 
stimonia collecta diiigenter examinaverimus. Nec non 
v. d. nostrae aetatis ingenia exercuisso haecce carmi- 
num historiae pars videri potest Saepius enim moni- 
tum est de egregia hujus quaestionis in Homericis uti- 
litate, quin etiam disertis verbis a nonnullis est pro- 
nuntiatum, cyclicorum poetarum aetate, carminum H. 
collectionem earn, quam nunc habemus, fuisse cogni- 
tam . 7 ) Quod quamquam recte observatum esse persua- 
sum mihi est, tamen jaotata haec magis sunt in tran- 
situ, quam demonstrata accuratius ; neque adhuc, quan- 
tum sciam, exstitit qui banc quaestionem pluribus in- 



1) Vid. modo Hermann! Opusc. VI. 1. p. 84. KGehly in 
Zeitscb, fur die Alterth. 1843. p. 116 et quos mox citabo 
not. 2. 

2) Cf. Grotefendum in Erscbii et Gruberi: Encyklop. 

Sect. II Vol. X. p. 223. Nitzscbii: liistor. Homer. I. p. 152. 
Erkl. Anmerk. zur Odys». II. praef. p. XXIV. O. Miilleri 
Gesch. d. gr. Litt. I p 112. G6tt, gelehr. Anz. 1828. T. III. 
p. 1823. Kochly 1. 1. p. 115. 

stituendi ea, qua digna esse videtur rei gravitas, cura 
ac diligeutia provinciam sibi caperet.*) Praeterea non 
ita est pronuntiatum a. v. illis d., ut, quae recte in univer* 
sum ab iis sint observata, non certius definiri arctiori- 
busque circumscribi posse finibus videantur. Nam et 
posito poetarum cyclicorum nomine nimis amplum de- 
scribitur temporis spatium (anni circiter CC.) nec earn 
minum illius corporis, quod novisse cyclicos sumitur, 
num nexus fuerit jam illis temporibuB sive primitivus 
sive arte et usu factus, an Pisistratidarum demum stu- 
diis singulorum, quam nunc babemus, carminum effecta 
fuerit cohaerentia, definitur. 8 ) Operae igitur pretiura 
facturus mibi esse videbatur, qui, quae ab illis sunt 
animad versa, demonstrare accuratius, quaeque ab iis 
constituta sunt minus definite, certioribus finibus inclu- 
dere voluisset. Accessi igitur eamque mibi delegi in 
tanta materiae copia partem, unde plurimam utilitatem 
percepturam hanc quaestionem videbam. Pertinebit 
autem ea tota ad solam lliadem. 

Duo scilicet haud difficile dignoscuntur cyclicorum, 
qui ad lliadem Homericam sua applicuerunt carmina, 
genera et interiore poeseos indole ac natura discrepantia 
et exterioribus formae notis perspicue distincta. Quo 
enim propius aetate ab Homero afuerunt, de quibus 
dicimus, poetae, et ingenio, vigente etiamtunc fabularum 



*) Semel hoc loco liceat mihi monere, me Gepperti libruni 
do e. H. origine inspicere non potuisse; qui nnm hnne locum 
attigerit, nescio. 

3) Pisistrati nullas iu components carminibus partes fuisse, 
solus, quod sciam, afiirmavit 1. L Grotefend. nullis tamen ad- 
ditis argumentis, quibus, ut hoc statuerit, impulsus fuerit 

facilitate procreatrice, eo magis sui quasi fuerunt alieni- 
acquc auctoritati minus addicti. Libuit igitur mythici 
argumenti filum ab Homero inceptum longius deducere 
et ad finem usque pertexere. In quo, quamquam unde 
exitum ceperunt, pendere in singulis quoque baud ob- 
scuris subinde indiciis deprehenduntur, tamen non adeo 
ab Horneri auctoritate sustineri intelleguntur, ut pauca 
tantum auimadvertantur proprii ingenii atque inventionis 
vestigia. Unde eos minus facere ad nostram quaestionem 
promovendam eo magis intellegitur, quo et carminum 
eorum argumenta minus integra ad nos pervenerunt et 
fragmentorum exiguam tantum videmus exstare copiam. 
Verumtamen secuta est aetas aridior et fabulari copia 
magis etiam destituta, quae poetam attulit eum, qui quum 
neque ingenio, qui eum praecesserant, aequaret, exhausta 
paene omni materia, dum ad tempora canenda redit 
antehomerica, ita se Horneri in fabulis addixit auctori- 
tati, ut tantum non ex ipso Homero corrasis undique 
iis, quae apud eum de tempore, quod Achillis iram 
praecesserat, obiter jacta invenirentur, inde a belli pri- 
mordiis fabulae lineamenta adumbrasse videri debeat; 
Cyprii carminis dico auctorem, sive is Stasinus fuit, 
sive alius quis. Plurima enim aut desumpsisse ex Homero 
deprehenditur, aut conjectura nonnunquam eaque dili- 
gentia, quae grammaticum decere magis dixeris, quam 
poetam, inde effecisse sive potius poetice finxisse, pau- 
cissima ex antiquioribus poetis derivasse, nonnulla e 
fabulis popularibus abstrusioribus induxisse 4 ). Quae 



4) Vide bac de re disputantem post Ahrensium et Weleke- 
rum Engclium: Kypros I. p. 613. 662 sqq. 

hujuscarminis natura tam clara est ac perspicua, invitisque 
ultro paene obtruditur rem accuratius considerantibus, 
ut a peritis talium rerum existimatoribus agnoscatur 5 ). 
Unus, quod sciam, exstitit recenti memoria ejus defen- 
sor acerrimus, Welckerus, qui summam etiam hujus 
carminis fuisse praestantiam, quo est ingenii acumine, 
asserere est conatus. Verumtamen ejus argumentatio 
tota a falsa ilia suspensa est, quam de cyclicorum cha- 
ractere poetico animo conceperat, opinione, utpote Ho- 
mero plane simili et aequabili tenore per univcrsum 
saeculorum duorum spatium sibi constante. Nititur 
autem ista opinio fere iis solis, quae de cycli epici 
carminibus vulgo Homero tributis a veteribus tradita 
accepimus; quam rem male ille videtur esse interpreta- 
tus. Nec difficile sane fuit viro a vivida imaginandi 
facultate et poetico ingenii penu instructissimo, carminis 
nostri vitia vel contra Aristotelis notarn defendere ita, 
ut vel pessima excusaret singularibusque artificiis decen- 
ter offucaret. Sed neque argumentis, quae protulit, 
quidquam probasse videri potest, et a priori, ut ajunt, 
falsa ilia esse intellegitur sententia, qua aequabilis om- 
nibus cycli carminibus color et pretium vindicatur, 
quippe quae omnem historicae analogiae fidem penitus 
convellat. Quid enim? num probabile potest videri, 
solam cyclicam poesin per duo saecula integra earn per 
omnia servasse praestantiam, qua initio decursus excel- 
luit, reliqua poesi epica eodem tempore degenerante et 
in pejora ruente? saeculorum ingenia mutata ad hanc 



5) Cf. O. Mullerum in: Zeitsclir. f. d. Altcrth, 1835 p. 1175. 
Gesch. d. gr. Litt. 1. p. 119. 

solam pertinuisse, hanc solam depravassc, cyclicos ab 
coruin contagione liberos plane fuisse et remotos? Quae 
qnum secus se habuisse vel uno nostri carminis satis 
evincatur exemplo, jure Welckerianam sententiam im- 
probasse vulgo videutur v. d. neque ego probandum esse 
mihi persuadeo. 

Haec ipsa autem senescentis epicae facultatis per 
carmen nostrum indicia inferioribus aetatis cyclicao 
temporibus accenscndum esse docent. Accedit, quod 
baud obscura philosophicae cujusdam, quamquam ru- 
dioris illius, deprehenduntur vestigia speculations, etlii- 
caeque fabularum interpretationis 6 ), quae sicut a ge- 
uuinae epicae pocseos ingenio est alienissima, ita egre- 
gie convenit illius aetatis poetae, qua inde ab 01. fere 
XXX amissa pristina simplicitate mysticae theologiae 
semina, mox etiam philosophiae prima elemcnta per 
cunctam Graecorum gentem diffundebantur, lyrica simul 
poesi fiorentissima. Nec minus serioris aetatis certum 
indicium exhibet Ulixis persona, qualem noster car- 
mine suo adumbraverat. Ilium enim militiam primum 
detrectantem , deinde Palamedis dolo circumventum in- 
que bellum invitum abstractum acerrimo odio iuimi* 
cum prosequentem induxit, denique Diomedis ope fre- 
tum fraudulenta caede crudelissime perimentem 7 ). Quam 



6) V. Miillerum in; Zeitscb. f. d. Ait. 1835. p. 1178. 6. 
d. gr. Litt. 1. p. 118., qui prueeunte Welckcro (in Heckeri: 
Litter. Annalen der ges. Heilk. 1832. XXII. p. 39. 40.) jure 
Stasinum Arctino longc aetate censet inferiorem. Cf. imprjniU 
Engelii: Kypros I. p. 658 sqq. 

7) Cf. Procli arg. et Paus. X. 31. 2. Palamedem contra 
quam illustri in loco posuerit, qnantisque laudibus celcbrave- 
rit, inde aliquatenus licet colligerc, quod totius carminis liber 

Ithacensis imaginem qnis cst, quin sentiat, quantum di- 
stet ab Homerici herois persona? Nimirum commenta 
baec sunt illius aetatis, quae callidum non potuit tin- 
gere quemquam, nisi malum. Nec Lcsches Pyrrhaeus 
in Iliade sua tale videtur agnovisse Ulixis ingenium. 
Sed magis etiam indubio argumento ad inferiors Lesche 
tempora carminis aetatem referendam esse videor mihi 
posse demonstrarc. Nempe unum tantum Graecorum 
conventum Aulidensem Homerum novisse, fabulam vero 
illam, quae est de Iphigenia ad placandam Dianae 
iram sacrificio oblata plane ignorasse quum carmina 
ejus documento sint 8 ), duplice ilia, quam posteriora 
effinxere saecula, expeditione in carminis consortionem 
adoptata, noster, quae secundo Iliadis libro de novem 
passerum prodigio Calchantisque vaticinio, quum Aulide 
nono ante anno versaretur Graecorum exercitus (H. If; 
v. 295.) ad priorem, quern posuerat, retulit conventum 
(Vid. arg.). Idem tamen redeuntem a priore expedi- 
tione Achillem tempestatibus delatum et classe adScy* 
rum insulam appulsa Deidamiae, regis filiae, junctum 



ultimus (XI) inde Palnmedcae noincn traxisse videtur. Ep. 
Horn. ap. Cram. Anccd. Oxon. I. p. 277. Mrctoicts Si <pjj air, or» 
ai niiaat rpfk itaiv Movga , 0iu, 'T/wat, if /tin oir ‘iXitUi (tt- 
firrjo&ai rif? Oitiq' fitjny tiuSt, 1 9-td' ir St OSuaoitif tij? Moiatjt;' 
avS(»x /tat tvrint, /xovaa" iv St x»y Hoda/iijSt/if xrjs Tuvovq. siqui- 
dem recte hune lecum de eonjectura ad Cyprium carmen, quod 
ad Homerum auctorem vulgo referri solitum esse constat, re- 
tulisse videntur Schneidewinus : Frag. gr. Dichter bus e. Papji 
1838. p. 15 sqq, et Welckerus: Episeher Cycl. p.459. Cirieeh. 
Trag. III. p. 1148. not. 1. 

8) Sine idonea caussa hoc Aristarcho jam observatum ne- 
gare mihi videtur Vfilckerus in Schulz. 1831. II, p. 321. cf. 
Welcker in Zeitsch. f. d. A. 1834. p. 129. 

matrimonio Neoptolemum filium procreasse cecinerat 
(Vid. arg. dnonUovgi Si avroig lx xijg Mvaiag ^ei/uov 
IntnlnxH xai SiaqxtSctvvvvxai. 'AxiiXtvg Si 2xv(>q> 
nQOGO%toV yafiei xtjv sivxofirjSovg &vyaxtQcc Arjidauuav, 
coll. Paus. X. 26. 4. 8 ), unde apparet, nisi novem vel 
decern annos natum post patris fata Neoptolemum Tro- 
jam arcessitum militiae onera subiisse eum putasse ere* 
diderimus, artibus machinisque interpretandi qualibus- 
cunque opus ei fuisse, ut istas discrepantias aliquo 
modo conciliaret Qua in re quomodo se gesscrit, si- 
cut est incertum, ita certissimum, credibile nullo modo 
esse, eum hanc potissimum de Neoptolemi natali 
tempore, fabulam, quae totius carminis ordinem et 
oeconomiam miram quantum videretur turbare, quum 
posset aliam, si non reperisset, fingere, fuisse receptu- 
rum, nisi earn ita jam, qui praecesserant, epicorum car- 
minibus excultam invenisset ac celebratam, ut evitare 
earn nullo modo posset, verum rationem ejus habere 
cogeretur. Ecce autem eadem prorsus de Neoptolemo 
in lliade sua exbibuisse circa 01. XXX Lesches inve- 
nitur, quo loco agebat de arcessito e Scyro communi 
Graecorum sententia per Diomedem Neoptolemo (vid. 
arg.) Schol, B. D. Townl. (ap. Cramer Anecd. Par. 
III. p. 26.) ad 11. XIX. 326. (add. Eustath. in II. p. 



9) Ubi quae narrantur (t a Si KSnQia fntj tpijair vno Atnto- 
fitjSo vq fiiv 11 i$Qor , NfOmSXfftO* Si oroittt vno <Z»o Cmxot; uvitp Tt- 
■Q~rjvui, or* A/iXAtvi rjXixltf ht rioi noXt/tilv rj^aro) ea noli dubi. 
tare, quin ad imitationem loci Homeric! de Astyanacte (11. VL 
403.) expressa sint. Alias enim vix intellexeris , cur, quum 
nominis etymon circumspiceret , a patris virtute maluerit repe- 
tere, quam ipsius, quern admoduni juvenem ad bellum acces- 
sissc ipse non potuit non statuere. 

1187. R. — IV. p. 131. L.) Zxvgqt] nvig utv ixeT ixrs~ 
&fjvca avrov imo OtnSog. 6 Si xi)v fiixgav 'D.tddce 
ava&vyvvvra avrov and TrjXkpov nyoaopfug&ijvca ixe'r 
IltjXeiSijv S’ 'AyiXria <f tos JSxvqovSs &veX Xcc 
%v&' oy ig aoyaXiov Xifiev ixero vvxrog exsivtj g. 
unde nostrum hausisse persuasum babeo. 

Quodsi collatis his omnibus in unum jure carmen 
nostrum aliquanto post 01. XXX compositum esse col- 
ligemus, tamen ne multum inferiori tribuamus aetati 
cavebimus; si jam Pindari ,0 ) et Herodoti n ) tempori* 
bus vulgo pro fetu Homerico circumferri solitum esso 
meminerimus. . 

Hoc igitur carmen, cujus et aetatem satis accurate 
licet definire , et universae compagis notitiam babemus 
paullo pleniorum, quum et argumenti verba legantur 
integra et fragmentorum satis ampla exstet copia, prae 
caeteris ob arctam, qua Homericorum carminum in 
mythicis auctoritati se addixit auctor, necessitatem ido- 
neum est visum , cui fundamento disputationem banc 
imponerem. Illam autem, quam intercedere dixi, ne- 
cessitatem, utpote agnitam a v. d. harum rerum aesti- 
matoribus locupletissimis, meo mihi jure sumere videor; 
nihilominus, dum ex iis, quae sumpsisse me profiteer, 
quae videantur colligi posse, expono, quantum fieri 
poterit, id simul agam, ut quam vere ista sumpta sint 
a me, clarius etiam perspiciatur. Sequetur autem dU- 
putationis ordo librorum Iliadis seriem. 

10) Cf. Boeekbium ad Pindari frag. iac. LXXXVI. V«L 
II. 2. p. 654. 

11) II. 117. 

■ ' •. - — — — — Vn" ! . ... I I. II! 



Digitized by Google 




lb 



A. 

lliadis prooemium nunc legimus hoc: 

Mrjviv aside, &ea, IIr)h]idSeM ’Ayikijog 
ovkou&vrjv, r} uvgi' Ayaioig cikye Hfhjxsv, 
nokkag S’ up&iuovq rpvyctg AiSi 7tgoiaxpsv 
rjQuiwv, avxovg Si Dm out xtvys xvveooiv 
6 oimvoiai re naoi — Aiog S etektitro fiovh] — - 
«£ ov Srj tee ngaixa x. x. L 

Et ita quidem vulgo e Wolfiana interpungendi ra- 
tione circumfertur loci v. 5. Sed veterum jam critico* 
rum ea de re fuisse contentiones docent scholl. anno- 
tationes. Ita enim schol. A. ad. ▼. 5. 6. A tog S' — 
ngwxa\ 'Agicxagyog ovvctmet , tva ftij ftagovaa rig (pal- 
vrjtca (Jovktf xa& Ekkrjvag, <xiX dtp ' ov yoovov iyivexo 
»/ fiijvig, 'cva fir/ xd nagd xol g vmxigoig nkdauaxa 
Segwfie&ct. Scilicet Aristarchus, qui in interpretando 
poeta id haberet propositum, ut Homerum ex Homero 
explicaret neu aliena unquam, quantum fieri poseetp' in 
auxilium advocaret, hoc quoque loco grammaticornm 
improbavit tentamina, quibus recentiorum fabnlarum 
comments ad obscurum illud, nt videbatur, Iofis con- 
silium illustrandum admoverunt Consilium autem no- 
strum quo i pertinere voluerit, secutus Aristophanis pme- 
ceptoris sententiam, iidem docent scholl. A. Di TownL. 
(ap. Cramer. An. Par. III. p. 271.) ijpetg Si tpaftev xaxd 
T))v ’Agiaxagyov xal ’Agtoxofpdvovq Sd^av xfjg Q&tiSog 
elvai ftovh)v, i}v iv x oig i£rjg tprjGi kixavevovoav xov 
Ala bcSixfjtfai xtjv xov naiSdg dxtfilav. Quam apte 
autem Aristarchus hac ratione locum explicaverlt, et 
num interpunctione sua revera effecerit, ut consilium, 

quod dicitur in prooemio, ad sequens Thetidis cum 
love commercium possit referri, ac potius nihil egerit, 
quamquam quaeri potest, mittamus h. 1. examinare et 
ad novitiorum poetarum ilia nos convertamns commenta, 
quorum usum in Homerici versus explicatione interpre- 
turn extorquere manibus conatus est veterum critico- 
rum nobilissimus ; unde simul nagovoav istam xafr’ 75 l- 
hfjvtov fiovb'jv quam intellexerit, clarius apparebit. Qua 
de re haec scholl. A. D. T. w ): dXXoi S’ ano icrogiag 
tivog tinov tlprjxivai rov "Op rjpov. cf ctci yap trjv yfjv 
fiagvvopiv i]V in’ dvfrgdimov noXvnXr/freiag, pijSepiag 
dvfrpiini ov ovorjg tvGefielag, aitijGat xov dia xovifiG- 
&t,vai x ov ayd'ovg- t6v St /Ucc ngcdxov piv tv frig nor- 
rjoai OrjlUaixov noXtpov, Si ov noXXovg n aw anioXt- 
Gtv ■ VGttpov Si naXiv GvpfiovXrp tip Mupcp yprjaaps- 
vog — ineiSt ) olog tt rjv xigavvolq ■>} xaxaxXvopoZg 
ndvxa Sicupfrtipeiv, vno xovrov txaXvfrtj (sic Barocc.) 
vnofrspkvov Si xov Mojuov tip dft yvoopag Svo rijv 
Qixidog &vtjroyapiav xai frvyaxpog xaXrjv yivvav, 
[wv] apipoxiptov noXipog "EXXijol t s xai fiagfiagoig 
tyivtxo, dip ov Gvvi/Srj xovfptG&ijvai xrjv yijv , noXXutv 
dvaiptfrtvnov. t) Si iatopia naga Eraaivip, rip xa Kv- 
npia nenoirjxoxt, tindvxi ovrcog’ 

rp> ott pvpia tpvXa xaxd yfrova nXa^opeva * 

* fiapvaxigvov nXaxog a'irjg. 

Zevg Si iSuv iXirjGt xai iv nmavalg nganiStoci 
ovv&exo xovipioaai avSpujv (sic Wolf.) napftui- 

xopa yaiav 

12) Eadsm , sect mutila partim, partim alien is auctn addi- 
tamentis exbibent scholl Barorc. 162. ad o. 1. (aj>. Cramer 
An. Ox. IV. p. 105 ) 

5 otniaaceg n oktfiov usyctkijr igiv l'h.«xoio, 

o'PQct xevbiaettv ftavuTrp (Jdgog- oi S’ivi Tgoit) 
i/ocu(g xttivovTo • Jtog S' it iXkuo fiovh). 
quae verba excerpsit Eustath. (p. 20 - 1. p. 18 .). Unde 
.Stasiuum, Cyprii carininis auetorem, fuisse discimus, cu- 
jus commenta fabulosa procul arcenda censuerit Arist. l3 >. 
Cujus poetae verba qui nobis servavit schol., is nae 
merita industriae laude minime fraudaudus, quippe cu- 
jus opera ea tulerint aetatem, e quibus baud exigua 
huic, cui nunc operam damus, quaestioni lux affundatur, 
Observatum enim est jaradudum a. v. dd., Abrensio u ) 
et Naekio l5 ), Stasino, quum ista conscriberet, lliadis 
nostrum obversatum esse prooemiumj quae res tarn clara 
est ac manifests , ut semel de ea mouiti dubitare am- 
plius nullo modo possimus. (cf. v. 7 nostri frag, et v. 5. 
prooemii.). De industria enim quasi, ut fabula ista quid 
sibi vellet, lectores minus nasutos admoneret, hemisti- 
cbium illud prooemii Homerici allegavit, quo arctam car- 
minis sui cum lliade conjunctionem in ipso vestibulo lu- 
culento signo testaretur. Quaeritur autem, unde poeta 
miram illam ac singularem de belli Trojani caussis at- 
que origine fabulam deprompserit. Rarissima enim ejus 
apud veteres mentio, quippe de qua, si Euripidem unum 

* ' ' t * 

13) Quamquam de nostro loro satis constare arbitror, re- 

ceutioris poetae nomine ab Aristareho Stasinum discrte fuisse 
notatum, non recto tamen factum judieo, si quis oinnes proti- 
nus locos , quibus in schol!. rccentiorum (x<Sr com- 

menta exagitantur, ad cyclicos solos referenda esse contendat, 
s.cuti fecit nnper Prellerus (Hall. Litt. Zeit. 1837. p. 128.) cu- 
jus sententiae argumcntum idoneum nullum video. 

14) In Jahnii Jahrb. f. Phil. u. Paed. 1830. V. 2. p. 199. 

15) Vid. Ind. lectt. univers. Bonn, per semest. aestiv. 
1838. p. VII. 

exceperis, ahum sit apud omnes silentium. Bis autem 
ejus meminit Euripides, Helen, v. 40 et Orest, v. 1655 
seqq. Pors.; ad quorum locorum posteriorem quae ex- 
ponit schol. 1# ) , ea exainussim conveniunt cum iis, 
quae supra e scholl. Homericis retulimus. Et ne Euri- 
pides quidem ex alio fonte, quam ipso Cyprio carmine, 
hausisse putandus est. Iam erunt fortassc, qui liaec a 
nostro e fabularum popularium copia, quales per ora 
hominum multas ctiamtunc circumferri solitas probabile 
esse, sublecta car mini inserta esse arbitrentur. Quam 
sententiam equidem duas maxime ob caussas impro- 
bandam existimaverim. Ut enim concedam, ilia etiam 
aetate popularis mythologiae rivulos tantos maftasse, e 
quibus fontibus novain fabularum materiam depromeret 
poesis epica, nostram tamen inde derivatam non esse 
ipsius indicio est natura, quippe quae prorsus abhorreat 
a popularis ingenii simplicitate, quae eadem sola con- 
venit prisco ac genuino epicae poeseos characteri. Ejus 
enim est fingere fabulas et procreare, non de factis 
considcrando meditari caussasque earum ac primordia 
esponere, ne per fabulas quidem. Ejusmodi autem de 
caussis belli Trojani quamlibet rudis speculationis ve- 
stigia deprehendi in ea, quade agitur, narratiuncula 
apertissiinum est Nec difficile mihi, credo, concedetur, 
Homerum vel quemlibet priscae simplicitatis virum, si 
haec belli illius tempora canenda sibi proposuisset, hand 

16} Tom. IV. p. 642. Matth. iatOQtirai , on tj ytj jSuQin-o- 

fteril toj 7ii.rf&u Toil' uv&falituf, ij itaiae toy AUt iXayQvvcn avttfe 
to flrlgot- toy dk XUu tit X<*Q lv “oxijs avyxgorijocu t6v tc 0i/fiaix6r 
nditfior xat to* ’iXutxor, iV« noX)o~>‘‘ ttraiQt&evTtoy xovifto/toq yi- 
rijxni etc. 

aliunde orsurum fuissc, quam unde ipsae fabulae belli 
origines repetebant, ab Alexandri dico judicio Idaeo 
raptaque per vim Lacidaemone Menelai oonjuge. Ac- 
cedit, quod, ut fabulam, quod minime credibile, qua- 
lescunque ab caussas ortam a poeta aliunde adoptatam 
esse statuamus, mirum sane videri debet, ita apposite 
ad ejus rationes fuisse confictam, ut quae facta esset 
sine Homerici loci respectu, ea sponte se nullisque ad* 
motis machinis ad earn explicandam accomodaret. Haec 
igitur qui considerarit simulque illud reputaverit, quam 
facile vel nunc legenti ea sententia sponte quasi obtru* 
datur, ut ab auctore prooemii innui consilium Jovis ante 
captum in heroum perniciem existimetur, nec certe ni- 
mia arte opus esse, ut loci sententiam, qualemcunque 
voluit esse Homerus, (quem equidem, si Apionis ex- 
emplo ab inferorum sedibus excitatum liceret nunc no- 
bis interrogare, vix ipsum rationem redditurum esse 
persuasum est, quodnam certum Jovis consilium intel- 
lexerit) 17 ) eo declinemus, is baud gravate sententiam 
meam calculo suo addito comprobabit , qua fabula 
ista tota nostri ingenio deberi et ex prooemii verbis 
expressa esse censetur. En tibi igitur singulare sane 
vetustae Horn, interpretationis exemplum, quo simul, 
quidquid statuerimus de ejus veritate, universa carminis 
nostri natura atque indoles egregie illustratur, et quam 
presse Stasinus auctoris sui vestigia fuerit secutus, in- 



17) Certum enim est, hand distinctiora hoc loco poetae 
animo esse obrersata, quam quae II. XIX. 273. 74. pronnutiat 
Achilles: 

, nU.c’t no\h Ztvq 

r&tk' ‘Ax«iolair &dvaTov 7iot.no at yiria&nt. 

signi demonstrator testimonio. Ceterum Momi partes 
in fabula, quas narrat scholl. apud Stasinum nullas 
fuisse easque serioris etiam deberi aetatis lusui allego* 
rico, non est, quod Welckero 18 ) censenti multum re- 
fragemur, praesertim quum, quae Proclus in arg. prodit 
de carminis initio: Zsvq fiovfavfTcu fisra rijg Gi/uiSog ,9 ) 
tisq'i tov Tqwixov noUftov, ea, quin aliter apud eum 
fabula fuerit conformata, dubitandi locum nullum relin- 
quant; quippe ubi Themitfem Momi vicibus fungi vi* 
deamus. Nee difficile quamobrem Themis prae caete- 
ris in Iovis consilium fuerit advocata, dispicitur, si eo- 
rum, quae ap. Eurip. Orest. 1655. (dig anavxkoUv 
X&ova vpQtOfta &vriTwv dq>&ovov 7iXrjQwfiaxog') et Schol. 
Horn. av&gwnwv ovarjq iwefisiaq) leguntur, 

meminerimus; e quibus licet suspicari Stasinum tellurem 
ita gravatam hominum multitudine induxisse, ut ea in re 
culpam aliquam mortalium cerni voluerit; unde sceleris 
vindici summo deo praesto est Themis docens ultionis 
viam ac rationem. Minime igitur opus, ut cum eodem 
Welckero 80 ) de Themide cogitemus vaticinante de sobole 
Thetidis patrem potentia superatura, qua tempore Iupi- 
ter deae marinae flagrabat amore. Quam fabulam si 
exhibuit Stasinus, certe non in illo posuit carminis loco, 
quo lovem fecit cum Themide deliberantem de bello 
Trojano, quippe a quo sit alienissima. IUud tamen 
alio loco Welckero collatis arg. verbis paucisque, quae 

18) Zeitsch. f. d. Alterth. 1834. p. 29. 

19) lU recte omoino codicis scrip turam Qh tfog correxit 
olim Hejnius in Hceren. et Tychsen. Bibliothek d. alt. Litt. 
a. Kunst. I. ined, p. 28. 

20) Aeschyl. Trilog. Pr, p. 29. 

exstant fragments rectissime pronuntiavit, quam dupli- 
cem sententiain de Uii fatorum instrumentis ap. schol. 
Iovi probarc conetur, earn Themidis ore prolatam in 
excitando hello secutum Iovem exhibuisse videri no- 
strum. Verum haec hactenus. 

Ut igitur redeat, unde digressa est nostra dispu- 
tatio, prooemium lliadis illi aetati certissimo asseruimus 
testimonio; quam vetustatem qui baud magnatn esse 
putabunt nec satis dignam, ad quam asserendain tanto 
molimine enitamur, ii non videntur mihi perspexisse, 
quanti in hac quaestione vel minima certae singulorum 
carminum aetatis indicia sint aestiinanda. Nee nos hoe 
loco id agiinus, ut singularum lliadis partium surnmam 
probemus vetustatem, sed certo aliquo temporis spatio 
quae fuerit earum conditio, indagemus. Nihilominus, 
cui Welckeri 5I ) probata fuerit sententia, qui Thebaidis 
cyclicae auctorem primo illo carminis versu: 

“AQyoq aside, \)ta , j toXvdhfnov, evOev dvaxteg 
primum lliadis imitatuin esse judicavit, ei prooemii no- 
stri vestigia ad Olytnpp. usque initia licebit persequi. 
Neque illud praetermittet , v. prooemii 3 aperte obver- 
saturn esse quisquis est, qui XI. composuit II. rhapso- 
diam; quern v. 55 

xata 8’vrfJod'ev t/xev itoaag 
aiuati f.ivSa)Aaq ui&tgog, ovvex' efieXXev 
noXXag iif&ifiovg xecf aXag "Aide nQoid >peiv. 
ad deducendi fili principia respexisse neque ego nega- 
verim, nec quemquam fore existimo, qui serio negare 
audeat. Verum haec alii disceptabunt j interim nos, 

i • . ' l 



21) Allg- Schulzcitung. 1832. II. p. 117. 



i 

quae certa sunt atque iudubia, contenti pergamus de 
caeteris libri primi partibus duce nostro accurate in- 
quirere. , 

Et primum quidem, si prooemium illis temporibus 
nostrum fuisse constat, iisdem omnia quoque ea simul 
exstitisse, quae cum eo in nostris arete conjuncta esse 
deprehenduntur, suspicio est; quae si non certa, at 
ejnsmodi est, quae vel sic jure maxima commendari 
videatur probabilitate. At potuit tamen fabulae, ut in 
universum sententia eadem ita, ita totius oeconomia, 
ambitus, reliqua a nostris longe esse diversa. Potuit 
sane et ne nimia temeritate suspicionum vanitati indul- 
sisse videamur, alia age auxilia circumspiciamus. (Ju- 
jus igitur carminis initium modo inspeximus, ejusdem 
jam finem, si placet, examinemus. 

Itaque si excc. Procl. fidern babemus, poeta 
postquam in praecedentibus de captis per Graecos 
Chryseide et Briseide exposuit, (cf. Eust. in II. p. 119) 
divisaque praeda altera tributa Agamemnoni, Achilli 
altera (arg. : xal ex tiov Xccepiigcov vg fitv Boi- 

arjetSa yigag Xafiflavu , XgvaijiSa Si AyauigvMv') car- 
mini finem ita imposuit, ut ultimo loco deliberantem 
Jovem induceret, quomodo vexatis nimis per Graeco- 
rum incursationes Trojanis opem ferret; ejusque op- 
tima ratio reperta ea, ut Achilles, cujus nempc potissi- 
mum virtute Graecorum caussa sustentarctur, a tuendis 
eorum partibus averteretur itaque aliquod per tempus 
Trojanoruin mala levarentur “(arg.: ineira tati — 
Jiogfiovh), onug kmxovrpicet. rovg Tguictg ’AyiXMa t} t g 
avfinayiccg rijg 'IZXXrjvixijg daoGTtjOceg etc.). Unde si 
quae eorum, quae nunc in prima legimus II. rhapsodia. 

cognita habuisse Stasinus censendus sit, quaeritur, quia 
est, quin statim lecta nostro Chrysen raptam repe- 
tentem filiam, negante Agamemnone pestem immissam 
ab Apolline, Achillem post Calchantem Chryseidem pa- 
tri reddi jubentem, rixas ea de re ducum principum, 
raptam per vim Achi lli Briseidem, Achillem denique 
ipsum graviter iratum a bello cessantem, sibi videatur 
intellegere? i. e. partem illam illius libri, quam cum 
prooemio arctissimae necessitatis vinculo contineri om- 
nibusque numeris absolutam omnem interpolationis 
suspicionem effugere nunquam a quoquam est negatum, 
v. 8 — 348. Et liaec quidem sicut pauci erunt, quin 
recte conclusa esse concedant et forsitan paullo ini- 
quius irascantur, quod in iis, quae pro concessis su- 
mere inihi liceret, argumentis confirmandis tempus insu 
mere maluerim, ita erunt, qui de sequentibus, quae ad 
finem usque libri leguntur, dubitandum sibi esse cen- 
seant. Nam v. certe 348 — 430 et 493 seqq. alius 
poetae manum prodere a Lachmanno V. C.* 1 ) et Nae- 
kio 18 ) esse demonstratum; ne illud quidem patere, num 
v. 430 — 493 primitus ad carmen illud de ira perti- 
nuerint, an et ipsi postea continuandae fabulae gratia 
additi fuerint; unde luce esse clarius, quamvis certissi- 
mis argumentis prius illud carmen (v. 1—* 348) no- 
strum cognitum habuisse demonstraverim , praepostere 
etiam serioris ilia aetatis additamenta lecta ab eo 
fuisse fieri conclusionem. Novo igitur opus nobis vi- 



22) Id: Abhandl. d. Ak, d. Wiss. zu Berlin. 1837. hist, 
jihil. Kl. p. 157 seqq. 

23) lad. lectt. tiniv. lit. Bona, per s. aest. 1838. 



Digitized by Google 




25 



des esse argumento, quo scrupulus hie aniniis eorum 
evellatur; nec est, quod multum ea in re haereamus. 
Ecce enim ad nostri libri v. 366 seqq. 

"Siiyofie^’ eg Qijfiqv iegt)v notiv Hexiuvog • 

Ttjv Si Seengu&ofiev xe xat rjyofuv ev&ceSe navxa. 
xai rex fiiv ev Sdaaavxo fierce aepiaev vhg ‘A%cudjv, 
ex S’ eXov 'AxgeiSy XgvaytSa xaXtinagyov. 
haecce legimus in Eustathii commentariis annotata 
(p. 119 — I. p. 99.) ' Iaxogovai Se xiveg , on ex xedv 
' Tnonhxxiuv Qtjftuiv »; Xgvgrjtg eXyep&t] ovrs xaxaefv- 
yovesa exei, ovx' eni &vaiccv ’AgxifuSog eXQ'ovaa, dig 
6 xa Kvngia yguxpag H(pi]> aXkct noting rjxot av/ino- 
ting **) xijg ’Avdgofictytjg ova a, Chryseidem igitur 
Thebas profectam, quum Dianae sacrificaret, captain 
ab Aehille induxerat, ipsam tamen Thebis non oriun- 
dam contenderat. Mira vero poetae diligentia, qui 
vel personarum carrainis viliorum itinera et negotia 
privata tantacum cura indagare, indagata carminibus 
intexere dedignatus haud fuerit. Talia vero nec e popu- 
lari fabularum thesauro deprompsisse eum putare fas, nec 
ipse sine gravi atque idonea causa finxisse videri ullomodo 

24) Hac episcopi doctissimi glossa edocemur, eum hoc 
loco scholiagtarum, ut solct, verba exscribere, verosimillimam- 
ijue esse Welckeri conjecturam , quae nunc legimus Scholl. 
BL. ad v. 366 annotata (^'inXn pin noQ{hfao>» Xoiioax Id/Mivq. 
‘A&r^'d Se ovx eia, tpdoxovoa fit) ulQijaeiv SI AnoXXiava. elq ©rf/Sra? 
Si tjxovoa Tj XQvqrjtq nQoq ‘itpirtftjv xrjp ’Herluvoq } “AtnoQoq 

Si &vytnef>«, -O-iavou Atatftiia rjXu (no l-l/Mfuq) ut saepius 
usu venit, ex Eustathio et versa vice e scb. Eustathium esse 
snpplendnm. Quae si vera sunt, Eustathius oscitantius aucto- 
ris sui verba reddidisse videri debet, quippe qui Chryseidem 
eo consilio venisse Thebas videatur inuuere, ut Diauac sacra 
faceret, quum e schol. verbis, ut, quo tempore Thebis versa- 
retur, sacra ilia ab Iphinoe fierent, casu accidisse appareat. 

potest Quain caussam versuum Hoinrn. auctoritatcm fuisse 
quamquain demonstrate nequeo argiimentis, divinatione 
taincn licet assequi ea, quae certissimorum argumento- 
rum evidentiam aequarc videatur. Etenim, ut rem pau- 
cis exponam, sive legcrat, sive audivcrat noster libri 1. 
qucm supra adscripsimus, locum, quo Thebis Chrysei- 
dem ab Achille captam esse disertis verbis traditur, 
idcmque probe ineminerat v. 430 sqq., quibus haud 
minus disertis verbis eadem Agamemuonis jussu ab 
Elixe ad patrem reducta esse traditur nonThebas, sed 
Chrysen; qui loci quum aperte sibi viderentur repu- 
gnare, sicut posterioris aetatis grammaticorum exerce- 
bant ingeuia, ita nostro quoque materiam videntur sup- 
peditasse ad istas discrepantias conciliandas uovarn 
componendi fabulam. Nimirum ita ille cogitabat apud 
aniinum: Thebis capta, Chrysen reducta esse Ckryseis 
perhibetur; sedem autem et patriam Chrysen fuisse et 
patris ibi videtur demonstrate commoratio et vero 
etiam nomine ipso quis cst, quin indicari intellegat? 
Ergo, si alio loco habitabat, alio est capta, certam ob 
caussam, quo tempore capta est, sedem mutasse pu- 
tanda est. Jam hinc illud iter Chryseidis Thebanuin 
et quaecunque alia ad hanc partem ornandam tinxcrat 
forsan noster. In quo quam recte fuerit ab eo con- 
clusion nihil ad rem; dummodo ita eum conclusisse 
sive falso, sive vere constet. 

Jam haec qui recte a me disputata esse judicave- 
rint, concedant simul necesse est, duas illas, quas su- 
pra significavi, carminis particulas notas Stasino fuisse. 
Quibus aliud insuper accedat argumentum. Edidit 

enim nuper Letronnius 26 ) e papyro bibl. R. Paris, 
fragmenta anonymi cujusdum negi ano<f/ctTtv.i>jv\ *) a 
quo qui versus duo, poetae non addito nomine profe- 
runtur col. XII. (« 'Ayauiuvoiv ovrwg dnecpaoxev 
ovx kqauijv ’AyiXtfi yolwauv aXxi/iov r,Tog 
cade /.taX kxnayXug, erteu) ud/.a /uo^ (fiXog »/»;£!'.) 
eos satis probabili conjectura Letronnius Cyprio as- 
signavit carmini retulitque ad rixas illas Achillis et 
Agamemnonis, de quibus arg. Procl. xal 'AyMevg 
vtsqov y.Xy&eig Siatpigtrai ngog ’Ayaftkfivova^ eique 
assensus est Schneidewin. 26 ) Qui viri si recte ita cen- 
suerunt, inde egregie sententiam meam confirmari ap- 
paret. Alterius enim illorurn versuum bemistichium 
posterius expressum esse intellegitur ex Homerico hoc 
11. I. v. 381: 

£7isi fidXa oi qAXog ijev. 

Quocirca, quum negari nequeat, non solum pri- 
mitives et genuinas primae rliapsodiae partes illis tem- 
poribus vulgo fuisse circumlatas, verum etiam, quae non 
sine idoneis arguments addita postea ad fabulae filurn 
longius deducendum censuerunt v. d., ambitum et uni- 
versam libri primi compagem tunc talem fuisse, qua- 
lem hodieque legimus, apparet. Non vereor enim, no 
quis, quae continuandae fabulae gratia composite esse 
concessum est, quibus innotuere, aliter cognita habuissc 
opinetur, quam cum ea sive recitationis sive scripturae 
vinculis conjuncta. Neque enim patitur ipsius conti- 

' : . l . V .r ■ 

25) Journal des Savans 1838. cf. p. 322. 

*) Th. Bergkii commcniatiouem de Cbrysippo aurtore li- 
bel] i mnl unoipuuxuiv cnnscriptain legcre noiidum inilii coutigit. 

26) Fragin. gr. Diclitcr aus c. Papyrus, p. 15. 

nuationis consilii natura, ut quae ita composite sint, 
ut alienis commodis inserviant, aut esse per se aut in- 
tellcgi posse existimemus. Qualem quum esse illarum 
particularum conditionem appareat, neminem fu turn in 
esse persuasum habeo, qui quae Hindis canniui primo 
inserta leguntur de Thetidis cum filio commercio et 
Jove de ulciscendis ejus injuriis confabulatione unquam 
ita recitata a rhapsodis arbitretur, aut, quocunque id 
tempore factum est, ita litteris perscripta, ut non car- 
men illud, quo irae Achillis caussae exponuntur, exci- 
perent. Itaque carmen quidem illud primitivum, unde 
caetera suspensa sunt, ipsum per se satis intellegi ap- 
paret, idque, quae est illius aetatis obscuritas, quum 
separatim compositum esse principio videatur, eodem 
fuisse in statu hoc, quode agimus, tempore itaque red- 
tari solitum esse quispiam suspicetur; verum particulas 
illas, quas postea subnatas esse putamus, quum iisdem 
temporibus cognitas fuisse constet, nec carmen ipsum 
sine his, ncque haec sine illo tunc exstitisse aper- 
tum est. 

Haec igitur quamquam sufficere ad sententiam meam 
omnibus probandam putaverim, tamen, ne quid omisisse 
temere videar, quod ad earn confirmandam et ab omni 
detrectatione defendendam conferre posse videatur, jam 
paucis ipsorum Horn, carminum examinemus testimonia. 
Quam rationem quamquam lubricam et fallacem plerum- 
que esse intellego, tamen haud parvam inde ad quae- 
stionem nostram promovendam utilitatem percipi posse 
persuasum est, si iis tantum locis usi erimus, quibus 
. posteriorum Iliadis partium auctores primum respexisse 
librum manifesto intelleguntur. Accedit, quod nostram 

rhapsodiam antiquissimam aut certe antiquissimorum in 
numero habendam esse plurimi consentiunt; unde vel 
in iis versibus, qui utrisque partibus sunt communes, 
quo loco primitivi ac genuini, quo ex imitatione orti 
esse videri debeant facile licet dignoscere. Sed age 
jam locos illos recenseamns, secuti ipsins carminis or- 
dinem, praetermissa tamen, ut par est, ejus parte priore, 
de qua dubitatio nulla esse potest. 

1) Quibus versibus lib. II. oblatam Achilli inju- 
riam exprobrat Agamemnoni Thersitcs, eorum v. 240. 
e lib. I. 356. 507. ab hujus carminis auctore repetitus 
esse videri debet (cf. etiam v. 242. et I. 232.). Si quis 
tamen cum Lachmanno ai ) versus istos libri II. poetae 
abjudicandos et pro spuriis habendos censuerit, is certo 
non habebit, qua ratione eundem versum, quo leviter 
immutato Nestor utitur IX- III., inde expellendum esse 
doceat; nec Lachmannus ipse 1. 1. quominus versum in 
rhapsodiam nonam e carmine primo continuato ductum 
esse putemus, videtur intercedere. 

2) Thetidis' cum filio confabulatio, quam exhibet 
lib. I. 357 seqq. quin obversata fuerit ei, qui rh. XVIII. 
composuit, ibique similiter consolantem deam marinam 
filii aegritudinem induxit (v. 65 seqq.) dubitare non 
potest. Quin etiam I. v. 362. 63. ad verbum paene 
transtulit v. 73. 74. Versum I. 363. integrum habes 
etiam XVI. 19, quo loco Achillis est Patroclum allo- 
quentis. 

3) Etiam v. 411.412. e primo libro derivavit pro. 
cul dubio idem, ut videtur, poeta XVI. 273. 74. 



27) 1. 1. p. 161. 

4) Quae in prima rh. v. 451 seqq. leguntur, ea 
apertum est expressa esse ad similitudinem ejusdem li- 
bri v. 37 seqq. Jam quuin ex illorum numero v. 453 — 
55 verbotenus repetita inveniantur XVI. 236 — 39, uter 
locus ex altero fuerit derivatus dubium esse non potest. 

5) Locum de Thetide Iovi supplicante eoque ul- 
tionem Achillis injuriis plenissimam pollicente, I. v. 
493 seqq. respexit auctor XV. 75 seqq. 

6) II. I. denique v. 591. ante oculos habuit imi- 
tator XV. 23. 

His igitur argumentis quamquam minime id egi, 
ut particulis Utis magnae vetustatis dignitatem assererem, 
id tamen puto effectum est, ut, quae de earum aetate 
ducibus iis, quae Cyprium carmen suppeditavit, indiciis 
disputa vi, non temere et ex arbitrio jacta esse, verum 
firmis certisque fundamentis inniti appareat. Sed jam 
ad Stasinum nostrum, si placet, redeamus. — — 

